Diari Oficial de la Generalitat Valenciana


Sumari del DOGV 5571, del 06-08-2007 (2007/10998)

RESOLUCIÓ de 24 de juliol de 2007, de la Direcció General d'Administració Autonòmica, per la qual s'adjudiquen les destinacions als aspirants que han superat les proves selectives d'accés al grup E, sector administració general, convocatòries 6/2004 i 7/2004.
-------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5571

Data del DOGV
:   06-08-2007

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2007/10341


Data del document
:   24-07-2007

Organisme emissor
:   Conselleria de Justícia i Administracions Públiques

Tipus de document
:   Resolució

Anàlisi jurídica

 Descriptors 

:   * administració regional
    * funcionari
    * concurs administratiu
    * personal de serveis

RESOLUCIÓ de 24 de juliol de 2007, de la Direcció General d'Administració Autonòmica, per la qual s'adjudiquen les destinacions als aspirants que han superat les proves selectives d'accés al grup E, sector administració general, convocatòries 6/2004 i 7/2004. [2007/10275]
Per sengles ordes de 18 de novembre de 2004, de la conselleria de Justícia i Administracions Públiques (DOCV núm. 4892, de 26 de novembre de 2004), es van convocar les proves selectives d'accés al grup E, sector administració general, corresponents a l'oferta d'ocupació pública de 2004 de la Generalitat, convocatòries 6/2004, accés lliure i 7/2004, discapacitats.
Per sengles resolucions de 4 de maig de 2007, del conseller de Justícia, Interior i Administracions Públiques (DOCV núm. 5509, de 10 de maig de 2007), es van fer públiques les relacions d'aspirants que han superat les proves selectives i se'ls cita per a la presentació de documentació.
Per resolució de 6 de juny de 2007, de la Direcció General d'Administració Autonòmica (DOCV núm. 5531, d'11 de juny de 2007), els aspirants seleccionats van ser convocats per a l'elecció de la destinació, a fi de complir el que disposa l'article 9.1 de la Llei de Funció Pública Valenciana.
En acte únic celebrat els dies 18 i 20 de juny de 2007, a la seu de la conselleria d'Educació, es va procedir a l'elecció de la destinació per part del personal que va superar els processos selectius citats.
En conseqüència i, en l'exercici de les competències atribuïdes per l'article 18 del Decret 153/2005, de 28 d'octubre, del Consell de la Generalitat, pel qual s'aprova el Reglament Orgànic i Funcional de la conselleria de Justícia, Interior i Administracions Públiques, resolc:
Primer
Adjudicar amb destinació definitiva al personal que va superar les proves selectives d'accés al grup E, sector administració general, convocatòries 6/2004 i 7/2004, els llocs de treball que s'especifiquen en l'annex de la present resolució, segons la vigent relació de llocs de treball aprovada per resolució de la Direcció General d'Administració Autonòmica, de 27 de desembre de 2006 (DOCV núm. 5418, de 30 de desembre).
No obstant això, de conformitat amb el que es disposa en els paràgrafs 2n i 3r de l'article 16.10 de la Llei de la Funció Pública valenciana, en relació amb el Decret 7/2007, de 28 de juny, del president de la Generalitat, pel qual es determinen les conselleries en què s'organitza l'administració de la Generalitat, els llocs de treball s'adjudiquen d'acord amb la nova adscripció derivada de l'esmentada estructura organitzativa.
Segon. Cessament i presa de possessió
Presa de possessió
L'acte de presa de possessió, al qual queda convocat tot el personal relacionat en l'annex I, tindrà lloc el dia 18 de setembre, en les seus següents, segons la província en què hagen obtingut destinació:
a) Alacant: Direcció Territorial de la conselleria de Justícia i Administracions Públiques, Rambla Méndez Núñez, 41 (Torre Generalitat) 03533 Alacant.
- a les 9,30 hores, els adjudicataris el primer cognom dels quals s'inicie per la lletra A fins a la L:
- a les 11,30 hores, els adjudicataris el primer cognom dels quals s'inicie per la lletra M fins a la Z.
b) Castelló: Direcció Territorial de la conselleria de Justícia i Administracions Públiques, carrer Major, 78, 12597 Castelló de la Plana.
- a les 9,30 hores, els adjudicataris el primer cognom dels quals s'inicie per la lletra A fins a la G.
- a les 11,30 hores, els adjudicataris el primer cognom dels quals s'inicie per la lletra H fins a la Z.
c) València: conselleria de Justícia i Administracions Públiques, entresòl, carrer. Miquelet 5, 46701 València.
- a les 9,30 hores, els adjudicataris el primer cognom dels quals s'inicie per la lletra A fins a la M.
- a les 11,30 hores, els adjudicataris el primer cognom dels quals s'inicie per la lletra N fins a la Z.
No obstant això, i de conformitat amb el que disposa l'article 25.3 del Decret 33/1999, de 9 de març, pel qual s'aprova el Reglament de Selecció i Provisió de Llocs de Treball del personal comprés en l'àmbit d'aplicació de la Llei de la Funció Pública Valenciana, el citat personal disposa d'un mes de termini que finalitzarà el 17 d'octubre de 2007, per a prendre possessió de la seua destinació. Si es fera ús d'este termini, no es meritarà cap retribució.
Cessament
1. Els qui han de prendre possessió del lloc de treball adjudicat en virtut del que disposa l'apartat quart d'esta resolució, cessaran d'ofici el dia 17 de setembre de 2007 en el lloc que, si fa el cas, exercisquen.
2. Igualment, els qui exercixen amb destinació provisional, o de manera interina, algun dels llocs de treball adjudicats, cessaran d'ofici el dia 17 de setembre de 2007. No obstant això, si el nou titular del lloc comunica amb suficient antelació i per escrit a la unitat de personal de la conselleria de la qual depenga l'esmentat lloc, la data posterior, dins del termini possessori, en la qual formalitzarà la presa de possessió, qui exercisca eixe lloc provisional o interinament podrà ser cessat d'ofici en la data immediata anterior al dia de l'efectiva presa de possessió del nou titular.
3. No es produirà el cessament del personal que ocupe lloc, bé amb destinació provisional o com a funcionari interí, en el supòsit de no formalitzar l'adjudicatari la presa de possessió
Tercer. Recursos
La present resolució posa fi a la via administrativa. D'acord amb els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, així com als articles 8, 14.2 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, els interessats poden interposar recurs de reposició, amb caràcter potestatiu, davant de l'òrgan que ha dictat esta resolució, en el termini d'un mes a comptar des de l'endemà de la seua publicació. Alternativament, si no es recorre en reposició, pot interposar-se recurs contenciós administratiu davant del Jutjat contenciós administratiu de la ciutat de València, en el termini de dos mesos a comptar de l'endemà al de la publicació de la present resolució.
València, 24 de juliol de 2007.- El director general d'Administració Autonòmica: Pedro Javier García Ribot.